Η συριανή εκδοχή της Σίζαρ  (με τυρί Σαν Μιχάλη)
Η σίζαρ έχει πολλές εκδοχές. Εμείς δοκιμάσαμε μια παραλλαγή με το συριανό τυρί, πιπεριές και γαύρο μαρινάτο.
2 μαρούλια, καθαρισμένα, χωρισμένα στα φύλλα τους, ή χρησιμοποιούμε οποιαδήποτε πράσινη σαλάτα μάς αρέσει, χοντροκομμένη, 2 πιπεριές Φλωρίνης (φρέσκες ή από βάζο), σε μπαστουνάκια, 24 φιλέτα γαύρος μαρινάτος, 200 γρ. τυρί Σαν Μιχάλη, σε φλούδες (κομμένες με το εργαλείο που ξεφλουδίζουμε πατάτες) λίγος ψιλοκομμένος δυόσμος ή ξερός τριμμένος, 100 ml ελαιόλαδο, 1 σκελίδα σκόρδου, ψιλοκομμένη, 300 γρ. ψωμί, χωρίς την κόρα, σε κυβάκια του 1 εκ., οι κρόκοι από 2 αυγά (είτε ωμοί είτε βρασμένοι μελάτοι), 1 κουτ. σούπας μουστάρδα, 1 σκελίδα σκόρδο, λιωμένη, 200 ml ελαιόλαδο, 30 ml ξίδι, από κρασί, 20 ml σάλτσα σόγιας (κατά προτίμηση βιολογική), σάλτσα ταμπάσκο, κατά βούληση (στα σούπερ μάρκετ)
Κρουτόν: Τα φτιάχνουμε με τη διαδικασία που αναφέρουμε στην προηγούμενη συνταγή.Σάλτσα: Βάζουμε όλα τα υλικά στο μούλτι ή το μπλέντερ μέχρι να πάρουμε μια ομοιόμορφη και λεία σάλτσα, την οποία μεταφέρουμε σε ένα μεγάλο μπολ που να χωράει και τα υπόλοιπα υλικά της σαλάτας.Σαλάτα: Σε ένα μεγάλο μπολ βάζουμε τα σαλατικά μαζί με τις πιπεριές, προσθέτουμε τη σάλτσα και τον δυόσμο, ανακατεύουμε έτσι ώστε να πάει παντού και τη μοιράζουμε σε πιατέλα ή σε ατομικά πιάτα. Γαρνίρουμε με τα φιλέτα γαύρου, λίγες φλούδες τυριού Σαν Μιχάλη και κρουτόν και σερβίρουμε.
Λαχανικά